El passat 1 de març va tenir lloc a la sala d'actes del Departament de Territori i Sostenibilitat(DTES) la jornada de presentació dels resultats del projecte europeu Interreg CircE a casa nostra, així com de l'estratègia a seguir fins a la finalització del projecte al 2021.
El projecte CircE te per objectius reforçar les capacitats dels Governs per implementar l'economia circular mitjançant l'intercanvi d'oportunitats i barreres entre països, establint polítiques sectorials i fent-ne difusió.
A banda de Catalunya, formen part del projecte la regió de Llombardia (Itàlia), la província de Gelderland (Països Baixos), el London Waste and Recycling Board (Anglaterra), la regió Hauts-de-France (França), la regió de Baixa Silesia (Polònia), l'Ajuntament de Sofia (Bulgària), i l'associació de 178 municipis d'Eslovènia.
A Catalunya, els treballs fets fins ara s'han centrat en la identificació, d'oportunitats, barreres i bones pràctiques als sectors del tèxtil i de les begudes, sectors prou representatius de la nostra economia.
Els resultats d'aquests treballs serviran per redactar el Pla d'acció que s'haurà d'implementar en els dos anys següents, abans la finalització del projecte.
El Pla d'acció contindrà la següent informació:
La presentació de la jornada a càrrec de la secretària de Medi Ambient i Sostenibilitat, Marta Subirà, i la introducció del projecte per part de la Mireia Cañellas, responsable de projectes de la Direcció de Polítiques Ambientals i Medi Natural, van donar pas a la presentació dels treballs encarregats a la consultoria assignada al projecte.
Es tracta d'un sector molt interessat en fer economia circular i així ho està demostrant millorant les cadenes de processos i reduint les depeses per tal de ser més ecològics, però també són conscients de que el consumidor també hi ha de posar de la seva part, canviant alguns hàbits de consum.
El tèxtil a Catalunya va ser afectat per la crisi de la darrera dècada, i basa la seva supervivència en la gestió i la millora de la competitivitat.
Afectat per la lògica global del gran consum, caracteritzat pels alts volums de producció, alta rotació, poca durabilitat i baixos costos, tracta d'apostar per afegir valor als seus productes i processos.
El sector està convençut en la introducció de mesures més sostenibles i en la circularitat però es troba amb problemes com la resistència al canvi de model de consum, basat en la gran producció i els petits marges.
Cal molta pedagogia per tal de que el consumidor estigui disposat a pagar més del que ho estava fent en els darrers 10 o 20 anys.
La diferència rau en que estarà comprant un producte més sostenible, de major qualitat i durabilitat.
Els treballs realitzats en aquest sector han detectat aquestes 7 oportunitats de treball, ordenades de major a menor prioritat:
Les directives europees de maig del 2018 han contribuït al gran interès que desperta en aquest sector la economia circular.
La circularitat es pot aplicar a diferents punts de la seva cadena de valor, que va des de la millora de les pràctiques de conreu, la prevenció del malbaratament i dels residus alimentaris (per exemple, gràcies a l'aprofitament dels residus de fruites i hortalisses per transformar-les en sucs), fins al reaprofitament dels residus per part del món agrari com a fertilitzants i per a la fabricació de pinsos.
En el cas del sector begudes els envasos són clau en el desenvolupament de la circularitat i caldrà innovar en aquesta matèria per trobar solucions més sostenibles que les actuals.
I, també, a l'igual que passa amb el tèxtil, cal que el consumidor final tingui una conducta responsable.
Les oportunitats detectades en aquest sector, de major a menor prioritat són les següents:
Per finalitzar la jornada es va fer una taula rodona amb representants de tots dos sectors que van reclamar la implicació de les Administracions pel que fa a la difusió del concepte d'economia circular a la ciutadania, i especialment en el cas del tèxtil, facilitar-ne el seu reciclatge.
També es van queixar de la manca de sensibilització que existeix a la indústria i van demanar una major inversió en recerca de materials pel cas dels envasos al sector begudes.
Ecodisseny i compra pública ambientalitzada, Desenvolupament d'eines d'anàlisi i d'identificació, Valorització de residus no aprofitables com a subproductes, Recollida i tractament de residus, Valorització de materials, Optimització dels processos de tractament de residus